**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2019-2020 уку елы. 5 нче сыйныф**

**Үткәрү вакыты – 120 минут**

**Максималь балл – 57**

**I. Тестлардан дөрес җавапны билгеләгез.**

1. *Шигырь* сүзенә дөрес транскрипция ясалган рәтне билгеләгез. **(2 балл)**

а) [*шигырь*];

ә) [*шигыр*];

б) [*шигъыр*];

**в) [*шигъэр*].**

2. Калын пары булмаган аваз дөрес күрсәтелгән рәтне билгеләгез. **(2 балл)**

а) [э];

**ә) [и];**

б) [ң];

в) [һ].

3. Җөмләдәге ирен гармониясенә буйсынган сүзләр саны дөрес күрсәтелгән рәтне билгеләгез. **(2 балл)**

*Зөһрә кызның бик озын кара чәч толымнары очында авыр-авыр чулпылары асылынып торалар.* (Фатих Әмирхан)

а) 2;

**ә) 3;**

б) 4;

в) 5.

4. Җөмләдәге антонимнарның барысы да күрсәтелгән рәтне билгеләгез. **(2 балл)**

*Аз сүз – алтын, күп сүз – бакыр.* (Мәкаль)

а) *аз – күп*;

ә) *алтын – бакыр*;

**б) *аз – күп, алтын – бакыр*;**

в) *аз – күп, сүз – сүз, алтын – бакыр*.

5. Җөмләдәге калын хәрефләр белән бирелгән сүзләрнең төре дөрес күрсәтелгән рәтне билгеләгез. **(2 балл)**

***Балыкчылар*** *ломнар, балталар эләктерәләр дә тизрәк* ***балыкларны*** *коткарырга ашыгалар.* (Николай Сладков)

**а) тамырдаш сүзләр;**

ә) синонимнар;

б) искергән сүзләр;

в) омонимнар.

6. Җөмләдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Авызың кыек булса, көзгегә* ***үпкәләмә****.* (Мәкаль)

а) үткән заман хикәя фигыль;

ә) хәзерге заман хикәя фигыль;

б) киләчәк заман хикәя фигыль;

**в) боерык фигыль.**

7. Җөмләдәге сыйфатның дәрәҗәсе дөрес күрсәтелгән рәтне билгеләгез. **(2 балл)**

*Күк йөзе зәңгәрсу булып калды.* (Дания Гайнетдинова)

а) гади дәрәҗә;

ә) чагыштыру дәрәҗәсе;

б) артыклык дәрәҗәсе;

**в) кимлек дәрәҗәсе.**

8. Җөмләдәге саналмышларның барысы да күрсәтелгән рәтне билгеләгез. **(2 балл)**

*Искәндәр, сигезенче көнне кулына бер кылыч тотып, тимерче бинасыннан чыкты.* (Шәһит Әхмәдиев)

а) *көнне*;

ә) *кылыч*;

**б*) көнне, кылыч*;**

в) *сигезенче, бер*.

9. Җөмләдә калын хәрефләр белән бирелгән сүзнең нинди җөмлә кисәге икәнлеге дөрес күрсәтелгән рәтне билгеләгез. **(2 балл)**

***Кояшкаем****, чык, чык!*

*Ялындырма, көттермә,*

*Безнең янга ашык!* (Галимҗан Гыйльманов)

**а) эндәш сүз;**

ә) ия;

б) хәбәр;

в) аергыч.

10. Җөмләнең иясе дөрес күрсәтелгән рәтне билгеләгез. **(2 балл)**

*Беркөнне Мәфтуха әбигә шәһәрдән оныгы кунакка кайткан.* (Роза Хафизова)

а) *Мәфтуха*;

ә) *әбигә*;

б) *Мәфтуха әбигә*;

**в) *оныгы*.**

**II. Башыгызны эшләтегез.**

1. Күпнокталар урынына **Н** яки **Ң** хәрефләрен куеп языгыз. **(7 балл)**

*уры****н****га, я****ң****адан, боры****н****гы, салы****н****кы, и****ң****емдә, муе****н****га, басы****н****кы, я****ң****арыш, ты****н****гысыз, кие****н****гән, иртә****н****ге, кабары****н****кы, я****ң****абаштан, күтәре****н****ке.*

2. Тамырында **Ң** хәрефе булган 10 сүз уйлап языгыз. **(5 балл)**

Мәсәлән: *таң, миң, дуңгыз, яңак, аң, маңгай, тиң, уң, уңыш, чаң*

**III. Теоретик бирем.**

Тиңдәш кисәкләр турында белгәннәрегезне языгыз. Фикерегезне мисаллар ярдәмендә аңлатыгыз. **(8 балл)**

**IV. Гамәли-иҗади бирем.**

1. Табышмакның төшеп калган хәрефләрен куеп, күчереп языгыз. **(5 балл)**

*Ая****г****ын-башын кистем,*

*К****о****рсагын* ***т****иштем,*

*Эченә* ***ө****рдем,*

*М****о****ңайганын белдем.*

2. Җавабын табыгыз. **(2 балл) (курай)**

3. Яңа ел кичәсендә сез нинди чыгыш ясар идегез? Концертлар куйганда, сез нинди номер башкара аласыз? Шул хакта 8-10 җөмләдән торган бәйләнешле текст языгыз. (**10 балл**)