**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2019-2020 уку елы. 7 нче сыйныф**

**Үткәрү вакыты – 150 минут**

**Максималь балл – 59**

**I. Тестлардан дөрес җавапны билгеләгез.**

1. Хәрефләргә караганда авазлар саны кимрәк булган сүз дөрес күрсәтелгән рәтне билгеләгез. **(2 балл)**

**а) *нәкъ*;**

ә) *көньяк*;

б) *яшь*;

в) *һәркем*.

2. Тартыкларның чиратлашуы күзәтелгән сүзләр дөрес күрсәтелгән рәтне билгеләгез. **(2 балл)**

*Үзенең йомшаклыгын таныган кеше көчле кешегә әверелә.* (Оноре де Бальзак)

а) *йомшаклыгын, таныган, кешегә*;

ә) *йомшаклыгын, таныган*;

б) *йомшаклыгын, кешегә*;

**в) *йомшаклыгын*.**

3. Басымы өченче иҗеккә төшә торган сүз дөрес күрсәтелгән рәтне билгеләгез. **(2 балл)**

а) *укыдылар*;

ә) *бернинди*;

**б) *сабыйларча*;**

в) *игътибарлы*.

4. Сүзләрнең кайсы төргә караганлыгы дөрес күрсәтелгән рәтне билгеләгез. **(2 балл)**

*Гипс, шприц, катаракта, ангина, бинт, диабет.*

а) күчерелмә мәгънәле сүзләр;

**ә) терминнар;**

б) синонимнар;

в) диалекталь сүзләр.

5. Җөмләдәге ясалма сүзләрнең барысы да күрсәтелгән рәтне билгеләгез. **(2 балл)**

*Аръяк яр һәрвакыт ямьлерәк күренә.* (Мәкаль)

**а) *аръяк, һәрвакыт, ямьлерәк*;**

ә) *аръяк, һәрвакыт*;

б) *аръяк, ямьлерәк*;

в) *аръяк, һәрвакыт, ямьлерәк, күренә*.

6. Мәкальдәге калын хәрефләр белән бирелгән сүзнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Тирән күлдә балык та* ***күбрәк****.* (Мәкаль)

а) сыйфат;

**ә) рәвеш;**

б) хикәя фигыль;

в) боерык фигыль.

7. Җөмләдәге артыклык дәрәҗәсендәге сыйфатлар дөрес күрсәтелгән рәтне билгеләгез. **(2 балл)**

*Чәчәкнең күксел-зәңгәр, аксыл-зәңгәр, аксыл-саргылт, сап-сары төрткеләре, кып-кызыл җепселләре бар.* (Рафаил Төхфәтуллин)

а) *күксел-зәңгәр, аксыл-зәңгәр, аксыл-саргылт, сап-сары, кып-кызыл*;

ә) *зәңгәр, зәңгәр, саргылт, сап-сары, кып-кызыл*;

б) *күксел, аксыл, аксыл*;

**в) *сап-сары, кып-кызыл*.**

8. Җөмләдәге сүзләрнең кайсы сүз төркеменә караганлыгы дөрес күрсәтелгән рәтне билгеләгез. **(2 балл)**

*Әгәр боз өстендә боз катса, ашлык яхшы уңар.* (Сынамыш)

а) теркәгеч, исем, бәйлек, исем, шарт фигыль, исем, сыйфат, хикәя фигыль;

**ә) теркәгеч, исем, бәйлек сүз, исем, шарт фигыль, исем, сыйфат, хикәя фигыль;**

б) кисәкчә, исем, бәйлек сүз, исем, шарт фигыль, исем, сыйфат, хикәя фигыль;

в) теркәгеч, исем, бәйлек сүз, исем, шарт фигыль, исем, рәвеш, хикәя фигыль.

9. Җөмләнең иясе дөрес күрсәтелгән рәтне билгеләгез. **(2 балл)**

*Нуриасма Маратны җиде мәртәбә Ык буена алып төшеп, таң суы белән юындырды, таң суы эчерде.* (Фоат Садриев)

**а) *Нуриасма*;**

ә) *Маратны*;

б) *Ык*;

в) *таң*.

10. Җәенке җөмлә дөрес күрсәтелгән рәтне билгеләгез. **(2 балл)**

а) *Кыюлык – бәхет.* (Мәкаль)

ә) *Бүләк зур булмас.* (Мәкаль)

б) *Халык картаймый.* (Мәкаль)

**в) *Хәрәкәттә бәрәкәт.* (Мәкаль)**

**II. Башыгызны эшләтегез.**

Күпнокталар урынына **Х** һәм **Һ** хәрефләрен куеп языгыз. **(10 балл)**

*Мә****х****шәр,* ***һ****авалану,* ***х****орафат, ка****һ****арман, фә****һ****ем,* ***х****әрабә, тәсби****х****, али****һ****ә,* ***х****өрәсән, мөҗа****һ****ид, кә****һ****вә, ша****һ****задә,* ***х****ирыс, мә****х****шәр, и****х****ата, мә****х****рүм, фати****х****а, мә****х****кәмә, я****һ****үди, мәз****һ****әб.*

**III. Теоретик бирем.**

Уңай ассимиляция турында белгәннәрегезне языгыз. **(8 балл)**

**IV. Гамәли-иҗади бирем.**

*Һиндстанда туган Акрит Йасуал – иң яшь табиб. Биш яшьтә ул инде анатомияне су урынына эчә, Шекспир әсәрләрен яратып укый. Җиде яшендә җирле хастаханәдә беренче операциясен ясый.* (Календарьдан)

1. ***Җирле*** сүзенә фонетик анализ ясагыз. **(3 балл)**

2. ***Туган, операциясен*** сүзләренә морфологик анализ ясагыз. **(6 балл)**

3. ***Су урынына эчә***, ***беренче*** сүзләренең синонимнарынуйлап языгыз. **(2 балл)** ***(бик әйбәт белә, тәүге)***

4. Сез нәрсәгә сәләтле, нинди эшне бик әйбәт һәм яратып башкарасыз? Шул хакта 10-12 җөмләдән торган бәйләнешле текст языгыз. **(10 балл)**